Веспасиан Тит Флавий

Веспасиан Тит Флавий (9—79) — Флавнилердин династиясын негиздөөчү, 

Рим императору (69—79). Им­ператор Клавдий менен Нерондун тушунда Жог. магистратура жанa командачылык аскер кызматтарын аткарган. 
Иудейде Римге каршы кыймылды баскан. Чыгыш легиондор император деп жарыялаган. Веспасиан империянын социалдык базасын чыңдап, провинцияларга рим, латын граждандыгын кеңири таркаткан; жаңы салыктарды чыгарган, армияны кыскартып, мамл. каражатты үнөмдөө режимпн орноткон, жердин көбүн император менен мамлекеттин фондусуна берген.

 Колдонулган адабияттар 
Кыргыз Совет Энциклопедиясы. Башкы редактор Б. О. Орузбаев. -Фрунзе: Кыргыз Совет Энциклопедиясынын башкы редакциясы, 1977. Том 2. В - Иридий. -672 б.

Категория:Тарых